Wikang Hatang Kayi

Ang wikang Hatang Kayi, na kilala rin sa tawag na Remontado Dumagat, Kabalat, at Sinauna, ay isang wikang Malayo-Polinesyo mula gitnang Luzon. Isa ito sa mga wika ng mga Agta sa Pilipinas.

Ito ay sinasalita sa Tanay at Rodriguez, Rizal; General Nakar, Quezon;  at Antipolo sa Pilipinas.

 Katawagan 
Ang tawag ng mga mananalita ng wikang ito sa kanilang sariling wika ay Hatang Kayi ("wikang ito"). 

Ang tawag na "Sinauna" ay ginamit ng ilang manunulat mula ng pag-aralan ang wika noong dekada 1970 nguni't hindi kailan man ginamit na pansariling katawagan ng mga nagsasalita nitong wika. 

Ang tawag na Remontado ("namundok") ang pinakakaraniwang ginagamit sa mga kasulatan sa wikang Ingles patungkol sa lahing tinutukoy at sa kanilang wika. 

 Pag-uuri 
Mula sa pananaliksik ni Lawrence Reid noong taong 2010, maituturing niya ang wikang Hatang Kayi na isa sa mga wikang mula gitnang Luzon. Si Lawrence Reid ay isang mananaliksik na Amerikano sa International Institute for Asian Studies (IIAS; "kalipunan sa iba't-ibang bansa sa pag-aaral sa Asya") sa Pamantasan sa Leiden ng Olanda.

 Kinatitirhan 
Matatagpuan ang Remontado Dumagat sa mga bundok sa paligid ng hangganan sa pagitan ng distrito ng Sampaloc sa Tanay, Rizal, at General Nakar, Quezon.

Sa ngayon, ang Hatang Kayi ay sinasalita sa sumusunod na limang nayon, kung saan ito ay sinasalita lamang ng mga matatandang lampas sa edad na 50:

Dalawang póok sa Barangay Santa Inez, Tanay, Rizal:

 Sitio Nayon
 Sitio Kinabuan

Tatlong póok sa Barangay Lumutan, General Nakar, Quezon:

 Minanga (Sentro)
 Sitio Sari
 Sitio Paimuhuan

 Sinanggunian 

Kategorya:Gitnang Luzon
Kategorya:Language articles citing Ethnologue 18